Държавен вестник, бр. 23, 2006 г., стр. 63

Б Р О Й  23
Д Ъ Р Ж А В Е Н   В Е С Т Н И К
С Т Р .  63
бавно, на животните се осигурява максимална
защита от климатични и други неблагоприят-
ни влияния.
(3) По време на товарене и разтоварване
животните:
1. не се дразнят, плашат, малтретират и се
вземат мерки за избягване на събарянето им;
2. не се повдигат или влачат за главата, рога-
та, краката, опашката или космената покривка;
3. не се третират по начин, който им причи-
нява болка и страдание;
4. се придвижват поединично, когато е необ-
ходимо.
(4) При придвижване на животните през
различните помещения:
1. подвижните пътеки за преминаване на
животните се подреждат така, че да се запазят
стадните отношения между животните;
2. инструментите, предназначени за водене
на животните, се използват единствено за тази
цел; използването на електрически остен се
избягва, но във всички случаи такива инстру-
менти се прилагат само за възрастни говеда и
свине, които отказват да се движат, и при усло-
вие, че шокът е с продължителност не повече
от две секунди, подходящо насочен и пред жи-
вотните има помещение, към което да се дви-
жат; електрошокът се прилага само в мускула-
турата на задните бутове на възрастните гове-
да и свине;
3. не се разрешава животните да бъдат удря-
ни и ритани, да бъде оказван натиск върху чув-
ствителни части от тялото им—очи, уши, поло-
ви органи; да бъдат мачкани, извивани или чу-
пени опашките на животните;
4. не се използват остени или други приспо-
собления със заострени краища; палки или дру-
ги приспособления за водене на животните се
използват само когато не им причиняват из-
лишно страдание.
(5) Животните, които пристигат в пункта,
след като са били подложени на висока темпе-
ратура и влага, незабавно се охлаждат чрез
подходящи средства.
(6) Животните се хранят и поят по начин,
гарантиращ на всяко животно в пункта достъп
до подходящо количество чиста вода и храна
за задоволяване на неговите нужди по време
на престоя му в пункта и за времето до присти-
гането в следващия пункт за спиране. Пункто-
вете не приемат животни със специфични нуж-
ди относно храненето, като млади телета, има-
щи нужда от течна храна, освен ако не разпо-
лагат с необходимото оборудване и персонал
за такива цели.
(7) Условията, при които са настанени жи-
вотните, и състоянието им се проверяват при
пристигането им и поне веднъж на всеки 12 h от
престоя им в пункта.
Чл. 49. Персоналът на пунктовете се оси-
гурява с чиста екипировка и защитни облек-
ла, каквито се раздават на влизащите в пунк-
та  лица, и които подлежат на почистване и
дезинфекция.
Чл. 50. (1) Материалът, използван за посте-
ля, се отстранява след изваждане на всяка прат-
ка животни от пункта и след мероприятията по
чл. 47, ал. 2, т. 5 се заменя с нова постеля.
(2) След използване за период 6 дни, както и
след провеждане на мероприятия за почиства-
не и дезинфекция преди пристигане на нова
пратка животни не се допускат в съответното
помещение най-малко 24 h.
Чл. 51. (1) Пунктовете за спиране:
1. се оборудват със съоръжения за почиства-
не и дезинфекция на сградите, съоръженията и
превозните средства;
2. се оборудват със съоръжения за товарене
и разтоварване на животни, отговарящи на ус-
ловията по чл. 17, ал. 1, и отговарят на следни-
те изисквания:
а) подовете им не са хлъзгави и ако е необ-
ходимо, странично са обезопасени;
б) мостовете, рампите и пътеките имат стра-
нични парапети или други средства за предот-
вратяване на падането от тях на животните;
в) рампите за товарене и разтоварване са с
наклон не по-голям от 20°;
г) подът на проходите е с покритие, което
предотвратява подхлъзването и причиняване-
то на нараняване и излишни страдания на жи-
вотните;
д) се изграждат така, че да няма значител-
ни празнини или стъпала между пода на пре-
возното средство и рампата и между рампата
и пода в помещението за разтоварване или
натоварване, принуждаващи животните да ска-
чат,  и създават опасност от подхлъзване или
препъване;
3. имат помещения, съоръжения, оборудва-
не от материали, които лесно се почистват и
дезинфекцират;
4. основно се почистват и дезинфекцират в
рамките на 24 h след заминаването на послед-
ната пратка животни;
5. приемат нови пратки животни, след като
официалният ветеринарен лекар удостовери, че
почистването и дезинфекцията са извършени
съгласно изискванията.
(2) Помещенията за настаняване на живот-
ните в пункта:
1. се изграждат с покрития на подовете, ко-
ито намаляват риска от подхлъзване и не при-
чиняват наранявания на животните;
2. се покриват и изграждат с подходящи сте-
ни, които осигуряват защита от неблагоприят-
ни климатични влияния;